Program za mlade lidere centralne Evrope YLPCE 2011 poziv za učenike/ce i pratitelje/ke
Realizaciju programa finansira Biro za obrazovna i kulturna pitanja Vlade SAD
Više od pola veka, građani Sjedinjenih Američkih Država podržavaju međunarodne programe obrazovne i kulturne razmene kao vid ulaganja u razumevanje i mir u svetu.Već dugi niz godina se organizuju ovi programi razmene u okviru kojih mladi lideri iz celog sveta posećuju Sjedinjene Američke Države kako bi stekli iskustvo u okviru američkog obrazovnog sistema, proširili znanje u okviru osnovnog polja izučavanja, te da istražuju američku kulturu i vrednosti. Ovi programi pružaju i Amerikancima neprocenjivo iskustvo i vizije iz inostranstva. 

Program za mlade lidere Centralne Evrope ima zadovoljstvo da i talentovanim mladim liderima iz Srbije, Slovenije, Slovačke i Mađarske pruži priliku da posete Sjedinjene Američke Države. Ovaj četvoronedeljni program za lidere pruža trening i nastavu iz oblasti liderstva i razvoja projekata, različitosti, američke kulture, istorije i društva. 

Meridian International Center, nevladina organizacija sa sedištem u Washington, DC, realizuje Program za mlade lidere centralne Evrope u saradnji sa Inicijativom mladih za ljudska prava iz Srbije, Evkilib iz Slovenie, HAHA udruženja iz Mađarske i Partnerima za demokratske promene iz Slovačke. 

Cilj projekta jeste da promoviše uzajamno razumevanje i poštovanje između srednjoškolaca i odraslih lidera iz Srbije, Slovenije, Slovačke, Mađarske i SAD, obogaćujući ih veštinama potrebnim da postanu građanski lideri u globalizovanom svetu. Deset ili jedanaest mladih učesnika (uzrasta 16-18 godina) i jedan ili dva odrasla lidera će predstavljati svaku od navedenih zemalja (Srbija, Slovenija, Slovačka i Mađarska), a u projektu će učestvovati i po četiri mlada čoveka iz svake od sledećih američkih zajednica: Raleigh, NC, Burlington, VT and Kansas City, MO, dakle, ukupno 60 učesnika. 

Program obuhvata dvosmernu razmenu između Centralne Evrope i Sjedinjenih Američkih Država. Učesnici iz Centralne Evrope će otputovati u Sjedinjene Američke Države u julu 2011, a povratak je planiran u avgustu 2011, kada će i učesnici iz SAD doputovati u Srbiju i Mađarsku. 

Ko ispunjava uslove da se prijavi?

Učenik/učenica koji/a podnosi prijavu mora:
• Da ima najmanje 16 godina i ne više od 18 godina u vreme razmene (godišta 1992-1994);
( Da završava srednju školu 2012. ili kasnije ili godinu dana nakon okončanja programa; 
( Da poseduje saglasnost roditelja ili staratelja da učestvuje u četvoronedeljnom programu, koji počinje u julu 2011; 
( Da poseduje državljanstvo i prebivalište u zemlji za koju se prijavljuje (Srbija, Slovenija, Slovačka i Mađarska. Aplikanti sa dvojnim državljanstvom SAD-a neće biti uzeti u obzir); 
( Da ima odlično znanje engleskog jezika; i 
( Da podnese kompletnu prijavu sa fotografijom i pismima preporuke.

Kandidat/kinja za pratioca/pratiteljku mora:
 da ima između 25 i 40 godina;
 da trenutno radi kao nastavnik ili sa mladima u svojoj zajednici (sarađuje sa nekima od izabranih mladih učesnika)
 da pokazuje interesovanje za pomaganje omladini da postanu produktivni i odgovorni članovi društva
 da pokazuje sposobnost da se povezuje sa ljudima iz drugih kultura i okruženja
 da pokazuje interesovanje za razvoj sopstvenih društvenokorisnih projekata ili za širenje već postojećih projekata
 da planira na dugi rok da radi kao nastavnik ili na nekoj drugoj poziciji na kojoj može da utiče na mlade ljude.
 da poseduje iskustvo u nadziranju omladine uzrasta 16-18 godina
 da ima državljanstvo i prebivalište u zemlji za koju se prijavljuje( (Srbija, Slovenija, Slovačka i Mađarska. Podnosioci prijave sa dvojnim državljanstvom SAD-a neće biti uzeti u obzir);
 da vlada engleskim jezikom; i
 da podnese potpuno i pravilno popunjenu prijavu uz koju treba da priloži fotografiju i pisma preporuke.

Koji su kriterijumi za odabir?

Učenici/učenice će biti ocenjivani na osnovu sledećih karakteristika:
( Dokazana istorija učešća u društvenokorisnim aktivnostima 
( Dokazane liderske veštine i zainteresovanost za međunarodna pitanja i društvenokoristan rad
( Iskazana sposobnost povezivanja sa ljudima iz drugačijih kulturnih i društvenih okruženja
( Izražen interes i posvećenost razvoju i održavanju sopstvenih društvenokorisnih projekata
( Posedovanje liderskih potencijala; 
( Vladanje engleskim jezikom; 
( Solidne društvene veštine i veštine komunikacije; 
( Izvanredan akademski uspeh; 
( Regionalna i etnička raznolikost, koja omogućuje razvijanje društvenokorisnih inicijativa;
( Energičan i pozitivan stav

Pratioci/teljke će biti ocenjivani na osnovu sledećih karakteristika:
 istorija učešća u društvenokorisnim aktivnostima
 dokazano liderstvo i interes za međunarodna pitanja i društvenokoristan rad
 iskazana sposobnost ostvarivanja odnosa sa ljudima iz drugačijih kulturnih i društvenih okruženja
 izražena zainteresovanost i posvećenost razvoju i održavanju sopstvenih društvenokorisnih projekata
 iskazane liderske veštine;
 vladanje engleskim jezikom;
 solidne društvene veštine i veština komunikacije;
 izvanredan akademski uspeh;
 regionalna i etnička raznolikost, koja omogućuje razvijanje društvenokorisnih inicijativa; energičan i pozitivan stav

VAŽNO: Ovaj poziv je namenjen kandidatima i kandidatkinjama iz sledećih opština u Srbiji: Valjevo, Loznica, Šabac, Preševo i Bujanovac

Šta je pokriveno?

Podnosioci prijave ne plaćaju naknadu za prijavu.

Vlada SAD, u saradnji sa svojim privatnim partnerima, pokriće troškove međunarodnog prevoza do i od Sjedinjenih Američkih Država do Srbije i Mađarske, orijentaciju, naknade za program i vizu i administraciju, posete lokacijama i seminare, prevoz od aerodroma, smeštaj i obroke, neke kulturne aktivnosti, obrazovne materijale, osiguranje u slučaju nezgode i bolesti, i džeparac u skromnom iznosu. Učesnici će biti smešteni u volonterskim porodicama i konferencijskim centrima.

Učesnici snose troškove vezane za proces prijave (kopiranje, slanje poštom, fotografije, itd.), naknade za pasoš, kao i novac koji potroše za suvenire i ostale predmete u centralnoj Evropi.

Prijave se šalju elektronskom poštom Meridian-ovoj partnerskoj organizaciji u Srbiji – Inicijativi mladih za ljudska prava. Email adresa je: apply@yihr.org Ova adresa el. pošte zaštićena je od spam napada, treba omogućiti JavaSkript da biste je videli [image: image1.png]


. Ukoliko niste u mogućnosti da skenirate i pošaljete vašu prijavu, možete je poslati i poštom na adresu:

Inicijativa mladih za ljudska prava
Kondina 26/II, 11 000 Beograd

ROK ZA PODNOŠENJE PRIJAVA: krajnji rok je 15. januar 2011.

Važno: Aplikacija i obrazac pisma preporuke moraju biti popunjeni na engleskom jeziku.

Aplikaciju za učenike/ce možete preuzeti OVDE.
Obrazac pisma preporuke za učenike/ce možete preuzeti OVDE.

Aplikaciju za pratioce/pratiteljke možete preuzeti OVDE.
Obrazac pisma preporuke za pratioce/pratiteljke možete preuzeti OVDE.
